section_heading: Nikola Benčić
paragraph_text: Nikoli je vino u krvi. Dolazi iz poznate slavonske obitelji vinara. Odrastao je okružen grožđem i učio se zanatu od oca. Njegovi planovi su bili da jednom od oca potpuno preuzme obiteljski posao. No sve se to promijenilo kada je buknuo rat. Nikola se prijavio u vojsku jako mlad, slagavši svoje godine. Uskoro se proširio glas o njegovim ratnim uspjesima i odlikovan je za svoja herojstva. No kada je jednom ostavio roditelje, mlađeg brata i sestru same, neprijatelji su zarobili njegovu obitelj kako bi pokazali što se događa herojima poput Nikole. Dok su se brat i sestra skrivali u kući, otac i majka su mučeni i ubijeni. Nikoli je to slomilo srce, ali morao se nastaviti boriti. Kada je rat završio, odlučio je potražiti brata i sestru koji su bili u izbjegličkim kampovima. Marijana je bila sretna što vidi brata. Njena sjećanja na noć koja im je promijenila živote su izblijedjela jer je tada bila jako mlada. No brat Antun ga nije dočekao s takvom dobrodošlicom jer ga je krivio za tragediju koja ih je zadesila.